钦定古今图书集成/明伦汇编/氏族典/第178卷 > 田景贤
## 钦定古今图书集成/明伦汇编/氏族典/第178卷 > 田景贤

按《畿辅通志》：“景贤字宗儒，涿州人。成化乙未进士，授
给事中。时上疏论贵戚周寿窃权乱政，上震怒，廷杖。
未几，上悟，擢通政参议。察理边储，经略戎务，精明浑
厚，将吏胥服。升太常少卿，累迁礼部尚书，仍掌太常
寺事，进太子少保。逆瑾擅国，凌虐大臣，景贤简静自
持，瑾不能中伤，上疏恳辞，进太子太保。归卒，赠太子”
太傅。